CELEX: 32021D0936
Language: ro
Date: 2021-06-03 00:00:00
Title: Decizia de punere în aplicare (UE) 2021/936 a Comisiei din 3 iunie 2021 privind standardele armonizate pentru mașinile de spălat rufe de uz casnic și mașinile de spălat și uscat rufe de uz casnic elaborate în sprijinul Regulamentului (UE) 2019/2023 și al Regulamentului delegat (UE) 2019/2014

10.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 204/42
               
            
         DECIZIA DE PUNERE ÎN APLICARE (UE) 2021/936 A COMISIEI
         din 3 iunie 2021
         privind standardele armonizate pentru mașinile de spălat rufe de uz casnic și mașinile de spălat și uscat rufe de uz casnic elaborate în sprijinul Regulamentului (UE) 2019/2023 și al Regulamentului delegat (UE) 2019/2014
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 9 alineatul (2) din Directiva 2009/125/CE a Parlamentului European și a Consiliului (2), statele membre trebuie să considere un produs căruia i-au fost aplicate standardele armonizate ale căror numere de referință au fost publicate în Jurnalul Oficial al Uniunii Europene ca fiind conform cu toate cerințele relevante din măsura de punere în aplicare corespunzătoare la care se raportează aceste standarde. Articolul 4 din Regulamentul (UE) 2019/2023 al Comisiei (3) și anexa III la acesta stabilesc cerințele relevante de măsurare și de calcul aplicabile mașinilor de spălat rufe de uz casnic și mașinilor de spălat și uscat rufe de uz casnic.
                  
               
                     (2)
                  
                  
                     În conformitate cu articolul 13 din Regulamentul (UE) 2017/1369 al Parlamentului European și al Consiliului (4), după adoptarea unui act delegat în conformitate cu articolul 16 din regulamentul respectiv, care stabilește cerințe de etichetare specifice, Comisia publică în Jurnalul Oficial al Uniunii Europene trimiteri la standardele armonizate care îndeplinesc cerințele relevante de măsurare și de calcul ale actului delegat. În cazul în care astfel de standarde armonizate sunt aplicate în cursul evaluării conformității unui produs, se prezumă că modelul este conform cu cerințele de măsurare și de calcul relevante din actul delegat. Articolul 3 din Regulamentul delegat (UE) 2019/2014 al Comisiei (5) și anexa IV la acesta stabilesc cerințele de măsurare și de calcul aplicabile mașinilor de spălat rufe de uz casnic și mașinilor de spălat și uscat rufe de uz casnic.
                  
               
                     (3)
                  
                  
                     Prin Decizia de punere în aplicare C(2020) 4329 (6), Comisia a înaintat Comitetului European de Standardizare (CEN), Comitetului European de Standardizare în Electrotehnică (Cenelec) și Institutului European de Standardizare în Telecomunicații (ETSI) o cerere de revizuire a standardelor armonizate existente privind mașinile de spălat vase de uz casnic, mașinile de spălat rufe de uz casnic și mașinile de spălat și uscat rufe de uz casnic în sprijinul Regulamentelor (UE) 2019/2022 și (UE) 2019/2023 și al Regulamentelor delegate (UE) 2019/2017 și (UE) 2019/2014.
                  
               
                     (4)
                  
                  
                     Pe baza cererii formulate în Decizia de punere în aplicare C(2020) 4329, Cenelec a revizuit standardele armonizate EN 60456:2016 și EN 50229:2015 pentru a ține seama de progresele tehnice și științifice. Aceasta a dus la adoptarea amendamentului EN 60456:2016/A11:2020 și a unui nou standard armonizat EN IEC 62512:2020, astfel cum a fost modificat prin EN IEC 62512:2020/A11:2020.
                  
               
                     (5)
                  
                  
                     Comisia, împreună cu Cenelec, a evaluat dacă standardele armonizate EN 60456:2016, astfel cum a fost modificat prin EN 60456:2016/A11:2020, și EN IEC 62512:2020, astfel cum a fost modificat prin EN IEC 62512:2020/A11:2020, sunt conforme cu cererea formulată în Decizia de punere în aplicare C(2020) 4329.
                  
               
                     (6)
                  
                  
                     Standardele armonizate EN 60456:2016, astfel cum a fost modificat prin EN 60456:2016/A11:2020, și EN IEC 62512:2020, astfel cum a fost modificat prin EN IEC 62512:2020/A11:2020, îndeplinesc cerințele pe care urmăresc să le acopere și care sunt prevăzute în Regulamentul (UE) 2019/2023 și în Regulamentul delegat (UE) 2019/2014.
                  
               
                     (7)
                  
                  
                     Punctele ZA.4.9 și ZA.4.10 din standardele armonizate EN 60456:2016 și EN IEC 62512:2020 ar trebui excluse de la publicare, având în vedere că punctele respective fac trimitere la aplicarea documentelor de standardizare europeană CLC/TS 50577 și CLC/TS 50707:2019. Trimiterea la documentele de standardizare europeană într-un standard armonizat este incompatibilă cu natura standardelor armonizate. Documentele de standardizare europeană și standardele armonizate, astfel cum sunt definite la articolul 2 alineatele (1) și (2) din Regulamentul (UE) nr. 1025/2012, sunt două instrumente diferite care servesc unor scopuri diferite. O astfel de trimitere ar fi, de asemenea, contrară cererii formulate în Decizia de punere în aplicare C(2020) 4329, care vizează numai standardele armonizate.
                  
               
                     (8)
                  
                  
                     Coloana „Observații/note*” din tabelul ZZA.1 din standardele armonizate EN 60456:2016 și EN IEC 62512:2020 în sensul Regulamentului delegat (UE) 2019/2014 și coloana „Observații/note*” din tabelul ZZB.1 din standardele respective în sensul Regulamentului (UE) 2019/2023 ar trebui să fie excluse de la publicare din cauza neconcordanței coloanelor respective cu cerințele dispozitivului normativ principal al standardelor și din cauza insecurității juridice care rezultă din interpretarea efectului juridic al prezumției de conformitate incluse în nota de subsol aferentă coloanelor respective.
                  
               
                     (9)
                  
                  
                     Prin urmare, este oportun să se publice referința standardelor armonizate EN 60456:2016, astfel cum a fost modificat prin EN 60456:2016/A11:2020, și EN IEC 62512:2020, astfel cum a fost modificat prin EN IEC 62512:2020/A11:2020, în Jurnalul Oficial al Uniunii Europene, cu restricție.
                  
               
                     (10)
                  
                  
                     Standardul armonizat EN 60456:2016, astfel cum a fost modificat prin EN 60456:2016/A11:2020, înlocuiește standardele armonizate EN 60456:2016 și EN 60704-2-4:2012, publicate prin Comunicarea 2016/C 416/01 a Comisiei (7). Standardul armonizat EN IEC 62512:2020, astfel cum a fost modificat prin EN IEC 62512:2020/A11:2020, înlocuiește standardul armonizat EN 50229:2015, astfel cum a fost rectificat prin EN 50229:2015/AC:2016, publicat prin Comunicarea 2016/C 416/02 a Comisiei (8). Prin urmare, este oportun să se abroge comunicările respective.
                  
               
                     (11)
                  
                  
                     Conformitatea cu un standard armonizat conferă o prezumție de conformitate cu cerințele corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Trimiterile la standardele armonizate pentru mașinile de spălat rufe de uz casnic și mașinile de spălat și uscat rufe de uz casnic elaborate în sprijinul Regulamentului delegat (UE) 2019/2014 și menționate în anexa I la prezenta decizie se publică în Jurnalul Oficial al Uniunii Europene, cu restricție.
            Trimiterile la standardele armonizate privind mașinile de spălat rufe de uz casnic și mașinile de spălat și uscat rufe de uz casnic elaborate în sprijinul Regulamentului (UE) 2019/2023 și menționate în anexa II la prezenta decizie se publică în Jurnalul Oficial al Uniunii Europene, cu restricție.
         
         
            Articolul 2
            Comunicările 2016/C 416/01 și 2016/C 416/02 se abrogă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 3 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2009/125/CE a Parlamentului European și a Consiliului din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic (JO L 285, 31.10.2009, p. 10).
         
            (3)  Regulamentul (UE) 2019/2023 al Comisiei din 1 octombrie 2019 de stabilire a cerințelor în materie de proiectare ecologică aplicabile mașinilor de spălat rufe de uz casnic și mașinilor de spălat și uscat rufe de uz casnic în temeiul Directivei 2009/125/CE a Parlamentului European și a Consiliului, de modificare a Regulamentului (CE) nr. 1275/2008 al Comisiei și de abrogare a Regulamentului (UE) nr. 1015/2010 al Comisiei (JO L 315, 5.12.2019, p. 285).
         
            (4)  Regulamentul (UE) 2017/1369 al Parlamentului European și al Consiliului din 4 iulie 2017 de stabilire a unui cadru pentru etichetarea energetică și de abrogare a Directivei 2010/30/UE (JO L 198, 28.7.2017, p. 1).
         
            (5)  Regulamentul delegat (UE) 2019/2014 al Comisiei din 11 martie 2019 de completare a Regulamentului (UE) 2017/1369 al Parlamentului European și al Consiliului în ceea ce privește etichetarea energetică a mașinilor de spălat rufe de uz casnic și a mașinilor de spălat și uscat rufe de uz casnic și de abrogare a Regulamentului delegat (UE) nr. 1061/2010 al Comisiei și a Directivei 96/60/CE a Comisiei (JO L 315, 5.12.2019, p. 29).
         
            (6)  Decizia de punere în aplicare C(2020) 4329 a Comisiei din 1 iulie 2020 privind o cerere de standardizare adresată Comitetului European de Standardizare, Comitetului European de Standardizare în Electrotehnică și Institutului European de Standardizare în Telecomunicații în ceea ce privește cerințele în materie de proiectare ecologică și de etichetare energetică pentru mașinile de spălat vase de uz casnic, mașinile de spălat rufe de uz casnic și mașinile de spălat și uscat rufe de uz casnic în sprijinul Regulamentelor (UE) 2019/2022 și (UE) 2019/2023 ale Comisiei și al Regulamentelor delegate (UE) 2019/2017 și (UE) 2019/2014 ale Comisiei.
         
            (7)  Comunicarea Comisiei în cadrul punerii în aplicare a Regulamentului (UE) nr. 1015/2010 al Comisiei de implementare a Directivei 2009/125/CE a Parlamentului European și a Consiliului cu privire la cerințele de proiectare ecologică aplicabile mașinilor de spălat rufe de uz casnic și a Regulamentului delegat (UE) nr. 1061/2010 al Comisiei de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat rufe de uz casnic (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 416, 11.11.2016, p. 1).
         
            (8)  Comunicarea Comisiei în cadrul punerii în aplicare a Directivei 96/60/CE a Comisiei de punere în aplicare a Directivei 92/75/CEE a Consiliului cu privire la etichetarea energetică a mașinilor combinate de spălat și uscat rufe de uz casnic (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 416, 11.11.2016, p. 3).
      
      
         
            ANEXA I
            Standarde armonizate elaborate în sprijinul Regulamentului delegat (UE) 2019/2014
            
                        Nr.
                     
                     
                        Referința standardului
                     
                  
                        1.
                     
                     
                        EN 60456:2016
                        Mașini de spălat rufe de uz casnic – Metode de măsurare a performanței
                        EN 60456:2016/A11:2020
                        Restricție: prezenta publicație nu acoperă următoarele părți ale standardului:
                        
                                    (a)
                                 
                                 
                                    punctele ZA.4.9 și ZA.4.10;
                                 
                              
                                    (b)
                                 
                                 
                                    coloana „Observații/note*” din tabelul ZZA.1.
                                 
                              
                  
                        2.
                     
                     
                        EN IEC 62512:2020
                        Mașini electrice de spălat și uscat rufe de uz casnic – Metode de măsurare a performanței
                        EN IEC 62512:2020/A11:2020
                        Restricție: prezenta publicație nu acoperă următoarele părți ale standardului:
                        
                                    (a)
                                 
                                 
                                    punctele ZA.4.9 și ZA.4.10;
                                 
                              
                                    (b)
                                 
                                 
                                    coloana „Observații/note*” din tabelul ZZA.1.
                                 
                              
                  
      
      
         
            ANEXA II
            Standarde armonizate elaborate în sprijinul Regulamentului (UE) 2019/2023
            
                        Nr.
                     
                     
                        Referința standardului
                     
                  
                        1.
                     
                     
                        EN 60456:2016
                        Mașini de spălat rufe de uz casnic – Metode de măsurare a performanței
                        EN 60456:2016/A11:2020
                        Restricție: prezenta publicație nu acoperă următoarele părți ale standardului:
                        
                                    (a)
                                 
                                 
                                    punctele ZA.4.9 și ZA.4.10;
                                 
                              
                                    (b)
                                 
                                 
                                    coloana „Observații/note*” din tabelul ZZB.1.
                                 
                              
                  
                        2.
                     
                     
                        EN IEC 62512:2020
                        Mașini electrice de spălat și uscat rufe de uz casnic – Metode de măsurare a performanței
                        EN IEC 62512:2020/A11:2020
                        Restricție: prezenta publicație nu acoperă următoarele părți ale standardului:
                        
                                    (a)
                                 
                                 
                                    punctele ZA.4.9 și ZA.4.10;
                                 
                              
                                    (b)
                                 
                                 
                                    coloana „Observații/note*” din tabelul ZZB.1.